Επιπολασμός των ονυχομυκητιάσεων σε ψωριασικούς ασθενείς με ονυχία υπό anti-TNFa παράγοντες:
Creators: name: Μπακιρτζή, Αικατερίνη Βασιλείου
Publisher: name: Aristotle University of Thessaloniki
Year: 2012
Subjects: ψωριασική ονυχία
ονυχομυκητίαση
anti-TNFa παράγοντες
nail psoriasis
onychomycosis
anti-TNFa agents

description: Η ψωρίαση αποτελεί μία συχνή πάθηση, η οποία, εκτός των άλλων εκδηλώσεών της, παρουσιάζει αλλοίωση των ονύχων. Η συμμετοχή των ονύχων φαίνεται να αγγίζει το 50% των ασθενών, ωστόσο, κατά τη διάρκεια του βίου των ψωριασικών ασθενών, η επίπτωση συσσωρευτικά της ψωριασικής ονυχίας μπορεί να αγγίξει και το 80-90%. Η ονυχομυκητίαση, από την άλλη, αποτελεί την πιο συχνή πάθηση των ονύχων. Θεωρείται ότι ένας από τους κύριους προδιαθεσικούς παράγοντες εμφάνισής της αποτελεί η διαταραχή της μορφολογίας των νυχιών. Στη ψωρίαση, λόγω της διαταραχής αυτής, είναι περισσότερο εύκολο για τους μύκητες να εισχωρήσουν στην ήδη προσβεβλημένη ονυχιαία πλάκα. Τέλος, σε αρκετούς ασθενείς με ψωρίαση η θεραπεία που χρησιμοποιείται είναι οι βιολογικοί παράγοντες, οι οποίοι έχουν ανοσοκατασταλτική δράση. Σκοπός: H διερεύνηση του επιπολασμού των ονυχομυκητιάσεων μεταξύ των ψωριασικών ασθενών που λαμβάνουν θεραπεία με anti-TNFa παράγοντες, σε σχέση με αυτούς που λαμβάνουν άλλου είδους θεραπεία. Υλικά-Μέθοδος: 138 ασθενείς έλαβαν μέρος στην έρευνα. 46 ασθενείς λάμβαναν θεραπεία με βιολογικούς παράγοντες (case group), ενώ 92 όχι (control group). Οι ασθενείς χωρίστηκαν σε υποομάδες, ανάλογα με τη διάρκεια θεραπείας τους. Η επιλογή των ασθενών έγινε στα τακτικά εξωτερικά ιατρεία ψωρίασης του νοσοκομείου. Άμεση μικροσκόπηση με KOH 10% και καλλιέργεια πραγματοποιήθηκε σε όλα τα δείγματα. Αποτελέσματα: Το 47,8% (66/138) του συνόλου του δείγματος εμφάνισε ονυχομυκητίαση. Στα άτομα που λάμβαναν θεραπεία μέχρι και 12 εβδομάδες ονυχομυκητίαση παρουσιάστηκε στο 59% (13/22), ενώ στο 9% (1/11) σε αυτά που βρίσκονταν υπό θεραπεία από 12 έως 24 εβδομάδες. Οι ασθενείς που λάμβαναν θεραπεία με βιολογικούς παράγοντες πάνω από 24 εβδομάδες δεν εμφάνισαν καθόλου ονυχομυκητίαση. Συμπέρασμα: Σε γενικές γραμμές, η θεραπεία με βιολογικούς παράγοντες ευνοεί την ανάπτυξη ονυχομυκητίασης σε ασθενείς με ψωριασική ονυχία. Συγκεκριμένα, ο κίνδυνος αυτός εμφανίζεται τις πρώτες 12 εβδομάδες λήψης της θεραπείας και μειώνεται δραστικά με την πάροδο του χρόνου.
description: Psoriasis is a common disease, which, among other manifestations, affects nails with consequent dystrophy. The involvement of the nail seems to be close to 50% of patients, however, during the life of psoriatic patients, the cumulative incidence of nail psoriasis can reach 80-90%. Onychomycosis, on the other hand, is the most common disease of the nail. One of the main risk factors of its appearance is the disturbance of nail morphology. In psoriasis, because of this disorder, it is easier for the fungi to penetrate the already infected nail plate. Finally, biological agents, which have immunosuppressive activity, are increasingly used as a treatment in psoriatic patients. Purpose: The investigation of the prevalence of onychomycosis among psoriatic patients treated with anti-TNFa agents, compared to those receiving other treatment. Methods: 138 patients participated in the survey. 46 patients treated with biological agents (case group), while 92 not (control group). The patients were divided into subgroups, according to the duration of treatment. The selection of patients was conducted in the outpatient clinic of psoriasis. Direct microscopy with KOH 10% and culture were performed in all specimens. Results: 47.8% (66/138) of the total sample developed onychomycosis. In subjects treated with biologics for up to 12 weeks onychomycosis occurred in 59% (13/22), and 9% (1/11) in those, who were treated from 12 to 24 weeks. Patients treated with biological agents for over 24 weeks developed no onychomycosis. Conclusion: In general, the treatment with biological agents does not favor the development of onychomycosis in patients with psoriatic nails. Specifically, the risk occurs in the first 12 weeks of treatment, but this risk is drastically reduced over time.